recursal/SuperWikiNEXT-32B huggingface dataset:
**Leonov Leonid Maksimovich** [1899.19(31).5 - Moskva - 1994] - rus yozuvchisi, akademik (1972). Ijodi 1922-yildan boshlangan. "Boʻrsiqlar" (1924) romani L.ning rus maishiy hayoti va meshchanlar ruhiyatini yaxshi bilishini namoyish etgan. L. "Oʻgʻri" (1927, qayta ishlangan nashri 1959), "Sot" (1929) romanlari, "Qishlokdagi voqea", "Oq tun" (1928) kabi qissalarida rus xalqi hayotining murakkab manzaralari, yangi iqtisodiy siyosat davri fojialarini aks ettirgan. "Skutarevskiy" (1932), "Okean sari yoʻl" (1936) va boshqa romanlarida rus ziyolilari — olimlar, sanʼatkorlar, injenerlar takdiri, ular boshiga tushgan fojialar hikoya qilingan. L. 30-yillarda dramaturg sifatida ham ijod etib, mehnat mavzuida "Polovchan bogʻrogʻlari" (1938), "Boʻri" (1938), 40-yilda esa urush mavzusida "Istilo" (1942) pyesalarini yozgan. L. ijodida Ikkinchi jahon urushi manzaralari aks ettirilgan "Rus oʻrmoni" (1953) romani muhim oʻrinni egallaydi. L.ning "Evgenia Ivanovna" (1938, nashr etilishi 1963) qissasida hayot yoʻli xorijda yakunlangan rus ayolining murakkab qismati katta mahorat bilan tasvirlangan. "Oltin arava" (1946, qayta ishlanishi 1955) pyesasi va "Mister Mak-Kinlining qochishi" (1961; shu nomdagi film, 1976) kinoqissasi bor. L. rus mumtoz adabiyoti, ayniqsa, F.M.Dostoyevskiy ijodiga xos vatanparvarlik va ruhiy taxlil anʼanalarini davom ettirgan.

Manbalar
--------

1. 1 2  *(unspecified title)*
2. 1 2  *(unspecified title)*
3. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Nikolay Alekseyevich Ostrovskiy** (ruscha: *Николай Алексеевич Островский*; ukraincha: *Микола Олексійович Островський*; 16-sentabr 1904-yil, Rovno viloyati Viliya qishlogʻi — 22-dekabr 1936-yil, Moskva) — rus yozuvchisi. Cherkov krshidagi diniy maktabni tugatib (1913), 9 yoshida mehnat faoliyatini boshlagan. Dastlab 2 sinfli, keyin Oliy boshlangʻich bilim yurtida oʻqigan (1917—19). Soʻng koʻngilli sifatida frontga ketib, G. I. Kotovskiyning otliq brigadasi va Birinchi otliq armiyada xizmat qilgan. 1920-yilda ogʻir jarohat olgach, „mehnat fronti"da ishlab, komsomol tashki-lotlarida faollik koʻrsatgan. 1927-yilda xastaligi ogʻirlashib, koʻzi nogiron, oʻzi esa toʻshakband boʻlib qolgan. Shunga qaramay, Ostrovskiy adabiy faoliyat bilan shugʻullanib, dastlab Kotovskiy brigadasi toʻgʻrisida qissa (1927—28), keyin „Poʻlat qanday toblandi" romanini yozadi (1932—34). Fuqarolar urushi yillaridagi komsomol yoshlar jasoratiga bagʻishlangan va muharrirlar tomonidan qayta ishlangan mazkur asar sovet adabiyotining ulkan yutugʻi sifatida baholanib, uzoq davrlar mobay-nida sovet yoshlari hayotiga bagʻishlangan sovet davri qahramoni obrazi yaratilgan asarlar uchun andoza boʻlib qolgan. Romanning bosh qahramoni Pavel Korchagin obrazi esa yoshlarni sovet davri gʻoyalari ruhida tarbiyalashda sovet targʻibot va tashviqot mashinasi uchun muhim vositalardan biriga aylangan. Dastlabki romanining katta muvaffaqiyat qozonganidan ilhomlangan Ostrovskiy yana fukarolar urushi mavzuida „Boʻron bolalari" qissasini yozgan (1934—36) va publitsistik maqolalar eʼlon qilgan. Ostrovskiyning har ikkala romani oʻzbek tiliga tarjima qilingan.

Manbalar
--------

* Sochineniya, t. 1—3, M. 1969; Poʻlat qanday toblandi, T. 1970; Boʻron bolalari, T. 1985.

1. ↑  OʻzME. Birinchi jild. Toshkent, 2000-yil

Adabiyot
--------

* Timofeyev V. Shiryayeva M. Nikolay Ostrovskiy. Kritikobiograficheskiy ocherk, M. 1957.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
**Paustovskiy Konstantin Georgiyevich** [1892.19 (31). 5, Moskva —1968.14.7, Kaluga viloyatining Tarusa shahri] — rus yozuvchisi. Dastlab Kiyev universitetining tabiiy-tarix fakulteti (1911 — 13), keyin Moskva universitetining yuridik fakultetida uqigan. "Romantiklar" ilk romani 1916—23 yillarda yozilgan. 1935-yilda nashr etilgan bu romanda, "Tovlangan bulutlar" (1929) romanida boʻlganidek, P. nasriningoʻziga xos xususiyaglari — kishilardagi ez-gulik tuygʻulariga, mardlik, dustlik, olijanoblkk singari fazilatlarga eʼtibor sezilib turadi. "Jazava" (1925), "Mustamlaka mollari uchun yorliklar" (1928), "Kora dengiz\* sikgari dastlabki hikoya va qissalarida olis yurtlar haqidagi orzu-armon tuygʻulari, bu yurtlarga qilingan sayoxat taassurotlari, uchrashish za vidolashuv mavzulari ustuvorlik qiladi. Romantik ruxdagi "Qorabugʻoz" (1932), "Kolxida" (1934) va "Shimol qissasi" (1938) qissalari hamda koʻplab hikoyalarida rus tarixiga murojaat etib, kishilardagi yuksak insoniy hislatlarni tasvirlashga alo-hida eʼtibor bergan. P. 30-yillarning 2yarmidan boshlab sanʼatkorlar hayoti va ijodiy mehna-tiga bagʻishlangan asarlar ("Orest Kiprenskiy", "Isaak Levitan", 1937; "Taras Shevchenko", 1939; "Oʻrmonlar qissasi", 1949; "Ol-tin gul", 1956) yozishga kirishdi. Yozuvchi urushdan keyingi davrda oʻz hayoti voqea va hodisalari bilan toʻyingan "Hayot haqida qissa" epopeyasini yaratdi (1-qism — "Yiroq yillar", 1945; 2-qism —"Sertashvish yoshlik", 1955; 3-qism — "Notanish asrning muqaddimasi", 1957; 4-qism — "Katta umidlar davri", 1959; 5-qism — "Janubga intilish", 1960; 6-qism — "Darbadarlik kitobi", 1963). P. bu soʻngti asarida 20-asrning dolgʻali yillaridagi Rossiya hayotini badiiy mujassamlantirib bergan. P.ning nozik tuygʻu va kechinmalar bilan yoʻgʻrilgan asarlari oʻzbek adabiyotida lirik nasrning shakllanishiga taʼsir koʻrsatgan. "Yiroq yoʻllar" va "Oltin gul" qissalari hamda bir qancha hikoyalari oʻzbek tiliga tarjima qilingan.

Manbalar
--------

* Eski shinelli chol [Hikoyalar], T. 1963; Sobraniye sochineniy, t. —1—8, M. 1967-70.

Adabiyot
--------

* Kremensov A. I. K. G. Paustovskiy. Jizn i tvorchestvo, M„ 1982.

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  



|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

1. ↑  *(unspecified title)*
2. ↑   // *(unspecified title)*
3. 1 2  *(unspecified title)*
4. ↑  *(unspecified title)*
**Valentin Grigoryevich Rasputin** (1937.15.3, Irkutsk viloyati UstUda qishlogʻi — 2015.14.3, Moskva) — rus yozuvchisi. Irkutsk universitetining tarixfilol. fakultetini tugatgan (1959). Dastlabki hikoyalar toʻplami — "Leshkadan soʻrashni unitibman" (1961). "Narigi dunyoning odami" (1965), "Ayiq terisi sotiladi", "Osmonga yaqin oʻlka", "Yangi shaharlardagi gulxanlar" (1966), "Vasiliy va Vasilisa" (1967) singari hikoya va ocherklar toʻplamlari muallifi. "Mariya uchun pullar" (1967), "Soʻnggi muddat" (1970), ayniqsa, "Yasha va yodda tut" (1974) qissalari rus adabiyotida oʻziga xos oʻrin tutgan. U ijodining dastlabki davrida taygada yashovchi kishilarga xos romantikani tasvirlashga, ular irodasini va tabiat bilan uygʻunligini koʻrsatishga koʻproq moyil boʻlgan boʻlsa, keyinchalik kuchli kishilar harakterini yaratish, ularning murakkab ruhiy olamini, ular bilan jamiyat oʻrtasidagi ziddiyatlarni ochish, ularning jamiyat va tabiat bilan kurashdagi matonatini koʻrsatishga intilgan. R.ning "Matyora bilan vidolashuv" (1976) va "Yongʻin" (1985) asarlari yangi rus nasri taraqqiyotida muhim voqea boʻldi. R.ning soʻnggi asarlari oʻzbek tiliga tarjima etilgan.

Manbalar
--------

* Izbrannie proizvedeniya, t. 1—2, M. 1984-85.

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
***BoksBalet*** — Anton Dyakovning 2019-yilda, Melnitsa studiyasida yaratilgan qisqa metrajli animatsion film.

Dyakov ssenariysi, CTB kinokompaniyasi va Melnitsa studiyasi tomonidan Buyuk multfilmlar festivali doirasida oʻtkazilgan, tanlovda ishtirok etgan. Gʻolib boʻlgach, Anton Dyakov asar postanovkasini moliyalashtirish huquqini olgan, shundan soʻng u Sankt-Peterburgdagi studiyada, film ustida, bir yil davomida ishlagan.

Premyerasi 2020-yilda Suzdaldagi festivalda katta ekranlarda boʻlib oʻtgan.

Multfilm „Koroche" festivalida qisqa multfilmlar nominatsiyasida gʻolib boʻlib, „Ikar" mukofotiga sazovor boʻlgan.

„Eng yaxshi animatsion film" nominatsiyasida "Nika-2021" mukofotiga nomzod boʻlgan. Oscar-2022 mukofotining Eng yaxshi qisqa metrajli animatsion film kategoriyasi nomzodi.

Mazmuni
-------

Syujet markazida, axloqiy nuqtai nazardan tanlov qilishga majbur boʻlgan, bokschi va balerina oʻrtasidagi romantika tasvirlangan: raqqosa baletmeysterning talablarini rad etadi, sportchi esa yolgʻon yoʻllar bilan, gʻalaba qozonishdan bosh tortadi. Finalda ikkalasi ham bu ishlardan voz kechishadi, ammo Rossiya tarixidagi yana bir burilish, ularning taqdirini tasavvur qilib boʻlmas darajada, oʻzgartirib yuboradi.

Tanqid
------

Kino tanqidchisi Larisa Malyukova Anton Dyakovning yangi qoʻlyozmasini: "Yengil taktil tasvir („Kostya", „Piton va qorovul") — yogʻli, zich uslubda, juda yorqin va ifodali", — deb taʼkidlagan. Shuningdek, u multfilm ssenariysi va montaj sifatini yuqori baholagan.

Manbalar
--------

1. ↑  2022|Oscars.org
2. ↑  Nominant na „Oskar" Anton Dyakov — o filme „BoksBalet" // „Российская газета", 20-fevralya 2022
3. ↑  Rossiyskiy nominant na „Oskar" ne smojet priexat na seremoniyu
4. ↑  Rossiyskiy multfilm nominirovali na „Oskar"
5. ↑  Rossiyskiy multfilm „Boksbalet" nominirovali na „Oskar"
6. ↑  Rossiyskiy multfilm „BoksBalet" Antona Dyakova stal nominantom „Oskara"
7. ↑  Oscars 2022. Academy of Motion Picture Arts and Sciences
8. ↑  *Malyukova L.* A takje v oblasti baleta // Новая газета

Havolalar
---------

* Oskar nomzodi Dyakov: RF animatsiyasi alohida eʼtiborga loyiqdir
**"Natashaxonim"** — 1965-yili rejissor Latif Fayziyev tomonidan suratga olingan sovet filmi sanaladi.

Film syujeti
------------

Urush davrida ikki ajoyib sevishganlar — yosh oʻzbek dramaturgi Muzaffar va oʻzbek teatrining birinchi aktrisasi eskichilik sarqitlarida voyaga yetgan rus qizi Natasha — oʻzbekcha aytganda Natashaxonimning sayʼ-harakatlari bilan butun osiyoliklar uchun milliy oʻzbek teatri qanday yaratilganligi xususida.

> Oʻzbek milliy teatri spektakllari voqelikka uygunlashib ketadi, ular oshiqlar sahnasini ijro etishadi va Muzaffar aqidaparastlar tomonidan o’ldiriladi. "Natashaxonim" filmi 1918-yilda mudhish fuqarolar urushi davrida yaratilgan birinchi oʻzbek teatr tarixiga asoslanadi. Mazkur filmning bosh qahramonlari protiplarini shoir, dramaturg Hamza va oʻzbek sahnasida chiqishga jurʼati yetgan birinchi ayol rus aktrisasi Mariya Kuznetsova bo’lgan. Ekranda esa mazkur film 1966-yili namoyish etilgan.
> 
> — Советский экран, 1966 год

Rollarda
--------

* Oʻlmas Alixoʻjayev — Muzaffar
* Olga Amalina — Natasha
* Isamat Ergashev — Sobir
* Rahim Pirmuhamedov — Akmal qiziqchi
* Nabi Rahimov — Eshon Qodirqul
* Nina Nikitina — Natashaning onasi
* Lev Frichinskiy — Kolya
* Raʼno Hamroyeva — Xosiyat
* Razzoq Hamroyev — yetakchi aktyor
* Oʻktam Luqmonova — Natashaning dugonasi
* Rajab Adashev — artistlar truppasi
* Hikmat Latipov — paromchi
* Dilbar Qosimova — epizod aktrisasi
* Hoshim Gadoyev — epizod aktyori

Musiqasi
--------

"Natashaxonim" musiqa filmidan ruhlanib, bastakor muallif Muxtor Ashrafiy keyinchalik "Mudhish kunlarda" degan vokal-simfonik poemasini yaratgan.

Adabiyotlar
-----------

1. ↑  История музыки народов СССР / Институт истории искусств (Москва). — М.: Музыка, 1974. — стр. 210
**Galina** Yakovlevna Djugashvili (ruscha: *Галина Яковлевна Джугашвили* ; 1938-yil 19-fevral – 2007-yil 27-avgust) rus tilidan fransuz tiliga soʻzlarni oʻgiruvchi tarjimon edi. U Stalinning katta oʻgʻli Yakov Jugashvilining qizi Iosif Stalinning nabirasi edi. U doimiy ravishda otasining natsistlar lagerida internirlangani va oʻlimi haqidagi keng tarqalgan maʼlumotlarga qarshi chiqdi.

Biografiya
----------

Galina Jugashvili Moskvada tugʻilgan. Uning onasi Odessadan kelgan taniqli yahudiy raqqosa Yuliya Meltser edi. Yuliya bilan ziyofatda uchrashgandan soʻng, Yakov oʻzining ikkinchi eri, NKVD xodimi Nikolay Bessarab bilan janjallashib, uni ajrashishni tashkil qildi. Keyinroq Bessarab NKVD tomonidan hibsga olingan va qatl etilgan. Yakov uning uchinchi eri boʻldi.

Yakov Ikkinchi Jahon urushida Sovet artilleriyasining katta leytenanti edi. Tarixchilar anʼanaga koʻra, u 1941-yilda nemislar tomonidan asirga olingan va 1943-yilda Stalin uni nemis generali feldmarshali Fridrix Paulusga almashtirishdan bosh tortganidan keyin Zaksenxauzen kontslagerida vafot etgan. Qoʻshma Shtatlar Mudofaa vazirligida Yakov Jugashvilini kontsentratsion lager qoʻriqchisi otib oʻldirganini koʻrsatadigan hujjatlar bor edi, ular 2003-yilda Galina Jugashviliga koʻrsatilgan, biroq u rad etgan va otasi hech qachon nemislar tomonidan asirga olinmaganini daʼvo qilgan. aksincha, 1941-yilda jangda halok boʻlgan. U doimiy ravishda otasining qamoqxona lagerida ekanligini koʻrsatadigan har qanday fotosuratlar yoki xatlar natsistlarning targʻiboti ekanligini taʼkidladi.

Galina Jugashvili Moskva davlat universitetining filologiya fakultetida tahsil olgan va doktorlik darajasini olgan. U Rossiya Yozuvchilar uyushmasi aʼzosi boʻlib, butun umri davomida asosan Gorkiy nomidagi Jahon adabiyoti institutida fransuz tilidan tarjimon boʻlib ishlagan. U Moskvada surgunda yashovchi va Birlashgan Millatlar Tashkilotida ishlagan jazoirlik matematik Husayn ben Saadga turmushga chiqdi, ammo qizlik familiyasini saqlab qoldi. Ularning 1971-yil 15-noyabrda tugʻilgan Selim ismli oʻgʻli bor edi.

Jugashvili 69 yoshida Moskvadagi Burdenko harbiy gospitalida saraton kasalligidan vafot etdi.

Manbalar
--------

1. ↑  Yudif Isaakovna Melser
2. ↑  *The Times* obituary refers to an interview published in *Komsomolskaya Pravda* in June 2006.

Havolalar
---------

* Galina Dzhugashvili at Find a Grave
* New York Times obituary
* Biodata
* Obituary, *The Independent*, 15 September 2007
* Obituary, *The Times*, 10 September 2007
Pashayevga bagʻishlangan Ozarbayjon markasi
**Mir Anvar Pashayev** (ozarbayjoncha: *Mir Cəlal Paşayev*; **Mir Jalal** nomi bilan ham mashhur; 1908-yil 26-aprel, Xalxal, Eron – 1978-yil 28-sentabr, Boku) – ozarbayjonlik yozuvchi hamda adabiyotshunos. Ozarbayjonning birinchi xonimi Mehribon Aliyevaning bobosi.

Taʼlim va faoliyati
-------------------

1928-yilda Ganjada taʼlim yoʻnalishini tugatgan. Ikki yildan soʻng Tataristonning Qozon universitetida tahsil oldi. Keyinchalik Mir Jalal Boku oliy taʼlim institutiga oʻqishga kirgan. Oʻqib yurgan chogʻida u turli gazetalarda ilmiy izlanishlar olib borgan. Ular orasida eng koʻzga koʻringani „Young Worker" boʻlib, ushbu gazetada Ozarbayjonning koʻplab taniqli adabiyot arboblari ishlagan. 1933-yilda Ozarbayjon davlat universitetida Ozarbayjon adabiyoti tarixi boʻyicha tadqiqotchi boʻlib ishlagan. Magistrlik dissertatsiyasi sifatida XV asrning mashhur ozar shoiri Fuzuliy sheʼriyati haqida kitob yozgan. 1947-yili u Boku davlat universitetining professori boʻlgan. U butun umrini oʻqituvchilik va yozuvchilikka bagʻishlagan.

Mir Jalal oʻrta asrlarda yashagan mashhur shoir va faylasuf atoqli shoir ijodi boʻyicha oʻzining ilmiy topilmalari va izlanishlari bilan Fuzuliy maktabining takomillashuvida katta rol oʻynadi. Mir Jalal nomzodlik dissertatsiyasida ham shu mavzudagi izlanishlarini davom ettirdi. Bundan tashqari, uning „Foundations of the literature", „20th century Azerbaijani literature" nomli asarlari ilmiy doiralarda tadqiqotchilar, akademiklar va talabalar uchun material sifatida foydalaniladi.

Pashayev 12 yoshida sovet byurokratiyasini masxara qiluvchi satirik qissalari bilan esda qolgan.

Uning eng mashhur kitoblari:

* Dirilen odam (Tirilish odami, 1936)
* Bir gəncin manifesti (Yigit manifesti, 1938)
* Yolumuz hayanadır? (Qayerga ketyapmiz?, 1957)
* Yaşıdlar (Bir xil yoshdagi odamlar, 1984).

Mukofot va unvonlari
--------------------

* Ozarbayjonda xizmat koʻrsatgan sanʼat arbobi (1969)
* Ozarbayjon komsomol mukofoti laureati (1968).

Manbalar
--------

1. ↑  The Life and Works of Mir Jalal (1908–1978) by Hasan Javadi. Azeri.org
2. ↑  Mir Jalal Pashayev, Dried up in the Meetings. Azerbaijan International. Spring 2004, #12.1

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* BNE: XX4779600
* GND: 132309408
* ISNI: 0000 0001 2062 2833
* LCCN: n91038800
* NKC: jo2011632785
* SUDOC: 115634584
* VIAF: 171609172
* en:WorldCat Identities: lccn-n91038800

 |
**Aminjon Ziyovuddinov** (1890-yil Buxoro — ?) — „Yosh buxoroliklar" partiyasi aʼzosi, kitobchilik palatasida ilmiy xodim. Yaltadagi „Oʻzbekiston" sanatoriyasida shifokor boʻlib ishlagan Bahovuddin Aminjonovning otasi.

Faoliyati
---------

1890-yili Buxoro shahrida tug‘ilgan. Buxoro madrasalarida tahsil olgan. Yoshlikdagi doʻsti Azimjon Sharipov bilan birga taʼlim olgan. Talabalik yillarida boshqa taraqqiyparvarlar qatori Buxoro jadidlari qatoriga qoʻshilishgan. Aminjon Ziyovuddinov „Yosh buxoroliklar" tashkilotining faol aʼzolaridan bo‘lib, Buxoro tarixiga oid kitoblar bilimdoni edi. Ular Buxoro amirligining eski boshqaruv tizimini isloh qilish va uni zamonaviy boshqaruvga oʻzgartirishga harakat qilgan. Buxoro jadidlarining bu intilishlari Buxoro amiri Said Olimxon va uning tarafdorlari tomonidan jiddiy qarshilikka uchraydi. Buning natijasida koʻplab „Yosh buxoroliklar" tashkiloti aʼzolari amirlikdan badargʻa qilinadi. Shundan keyin taraqqiyparvarlar Sovet davlati bilan hamkorlik yoʻliga oʻtgan.

1914-yil yosh tarixchi olim Ahmad Zakiy Validiy To‘g‘on Buxoro shahriga birinchi marta kelganida Aminjon Ziyovuddinovning uyida yashab, maslahatlar olgan. Aminjon Ziyovuddinov 1920-yil amirlikning ag‘darilishi natijasida vujudga kelgan Buxoro Xalq Sovet Respublikasida qator nufuzli vazifalarda ishlagan. 1921-yilda bu safar siyosiy maqsadni koʻzlab Buxoro zaminiga kelgan Zaki Validiy yana Aminjon Ziyovuddinov xonadonida mehmon bo‘lgan. Bu esa uning Buxoro siyosiy hayotidagi oʻrni yuqoriligidan darak beradi.. Oʻgʻli Bahovuddin dastlab jadid maktabida savod chiqargan, so‘ng madrasa taʼlimini olib fors, arab tillarini mukammal o‘rgangan. Aminjon Ziyovuddinov 1922-yilning kuzida oʻgʻlini Germaniyaga oʻqishga joʻnatadi. 1938-yil qatagʻonlari Bahovuddin Aminjonovni ham chetlab oʻtmagan. 1938-yil 8-oktyabrda otishga hukm qilingan.

Qatagʻon qilinishi
------------------

Aminjon Ziyovuddinov O‘zSSR NKVD huzuridagi „uchlik"ning 1937-yilning 5-noyabridagi qarori bilan aksilinqilobiy „Milliy Ittihod" tashkilotining azosi, millatchi, Fayzulla Xo‘jayev bilan yaqin aloqada degan ayblar bilan 10 yil muddatga mehnat lageriga ishlash uchun hukm qilingan, jazo muddati 1937-yilning 21-avgustidan boshlab hisoblangan. Keyingi taqdiri nomaʼlum.

Manbalar
--------

1. ↑  „15 дақиқалик суд ва ўлим жазоси — шифокор Баҳовуддин Аминжоновнинг айблов баённомаси ҳақида". *hudud.uz* (28-sentyabr 2022-yil). Qaraldi: 23-iyul 2023-yil.
2. ↑  „15 daqiqalik sud va o‘lim jazosi – Bahovuddin Aminjonovning ayblov bayonnomasida nimalar ko‘rsatilgan edi?". *oyina.uz* (30-avgust 2022-yil). Qaraldi: 22-iyul 2023-yil.
3. ↑  *M.Karimova* „Katta qirg'in:Germaniyadan qaytgach otilgan o'zbeklar yoxud dunyoga tanilgan Turkiston yoshlari taqdiri" (8-yanvar 2021-yil). Qaraldi: 23-iyul 2023-yil.
**"Quyosh tafti ostidagi uy"** – 1977-yilda "Oʻzbekfilm" kinostudiyasida suratga olingan sovet filmi, rejissorlar Zinoviy Royzman va Georgiy Bzarovlarning debyut ishi, Ravil Botirov rejissorligi ostida suratga olingan. Mazkur filmni 2,6 million tomoshabin koʻrgan, soʻng Butunittifoq kinofestivalining laureati boʻlgan.

Mazmuni
-------

Katta hayot ostonasiga qadam bosayotgan navqiron Erkin qurilishda ishlaydi va u oʻz kasbiga mehr qoʻygan, beparvolikni xush koʻrmas, jiddiy yigit — brigadada hamma hurmat qiladi, u 20 yil mobaynida butun qurilishning sir-asrorini ipidan-ignasigacha biladi. U oʻzidan sal kattaroq qizga koʻngil qoʻyadi. Qiz ham unga befarq emasdi. Ammo Nazira turmushga chiqqan, bir qizchasi bor edi. Erkin bunga qanday munosabatda boʻlishidan juda xavotirda.  

Erkin bundan xabar topgach, ikkilanib qoladi: bu urf-odatlarga ham, ota-onasiga ham (uylanishga qarshi boʻlmagan) emas, balki qaysarligi va oʻjarligi sabab boʻladi. Sevishganlar oʻrtasida jar paydo boʻlib, Nazira u bilan ajrashishga qaror qiladi. 

Erkin bularning hammasini oʻziga ogʻir oladi. Bu ham yetmagandek qurilishdagi muammolar — yomon materiallar tufayli yomon materiallar tufayli jamoa ishlashdan bosh tortadi, bu Erkin va uning rahbarlari oʻrtasida nizo kelib chiqishiga olib keladi... Shu kunlarda sodir boʻlgan voqealar Erkinni butkul hayotini izdan chiqarib yuboradi, jiddiy savollar uni oʻylantirib qoʻyadi, shunda u barcha mas’uliyatni oʻz zimmasiga olib, ishga jiddiy yondoshish kerakligini tushunadi.

Rollarda
--------

* Nozim Tulyaxoʻjaev — *Erkin*
* Dilorom Qambarova — *Nazira*
* Anvara Alimova — *Erkinning onasi*
* Sayram Isaeva — *Zaynab*
* Tamara Gʻanieva — *Oydin*
* Badri Usenatashvili — *Temur*
* Fotima Redjametova — *Ra’no*
* Shavkat Gaziev — *Saidov, uchastka boshligʻi*
* Sergey Plotnikov — *Kuzmich*
* Otabek Gʻaniyev — *Sali*
* Rustam Urazaev — *Ulugʻbek*
* Tatyana Mitrushina — *Lyusya*

Epizodlarda: Xabib Narimanov, Soib Xodjaev, Ulmas Alixoʻjaev, Lola Badalova, Tattibyubyu Tursunboeva, Lutfulla Sagdullaev, Tamara Masheeva, Abdujalil Boʻriboev, Aleksandr Gorelik va boshqalar.

Kinodagi qoʻshiq va musiqalar
-----------------------------

• "Tavvalud kun" — qoʻshigʻi; musiqasi — Rumil Vildanov, she’ri — Aleksandr Faynberg, Farrux Zokirov — ijrosi. 

• "Minora" – musiqa; bastakor Rumil Vildanov. 

1979-yilda filmning qoʻshiq va musiqasi "Kinofilmdagi musiqa va qoʻshiqlar" "Melodiya" firmasi (G62-07245-46) tomonidan "quyosh tafti ostidagi uy" / "Yil beshinchi fasli" gramofon plastinkasida chiqarildi).

Mukofotlar
----------

* Dilorom Qambarovaning eng yaxshi ayol roli uchun birinchi mukofot, Rumil Vildanovning eng yaxshi musiqasi uchun mukofot. XXI Butunittifoq kinofestivali, Yerevan, 1978-yil.

Manbalar
--------

1. ↑  Искусство кино, 1979
2. ↑  Федор Раззаков — Коррупция в Политбюро: Дело «красного узбека»
3. ↑  Большая советская энтсиклопедия: Ежегодник, Том 23. — Изд-во Советская энциклопедия, 1979. — стр. 167

Adabiyotlar
-----------

* Дом под жарким солнцем (Об одном. узб. худож. фильме). // Савайтес экранас, 29 октября 1978. — на литов. яз.; то же в парал. изд. «Экран недели» на рус. яз.
**Zombi 100: Oʻlim oldi ro'yxati**- Xaro Aso tomonidan yozilgan va Kotaro Takata tomonidan suratlari chizilgan, shu nomdagi mangaga asoslangan anime. Anime mangasi 2018-yil oktyabrdan 2023-yil iyulgacha o'n besh tankobonda Sunday GX deb nomlangan manga jurnalida nashr etiladi. 2023-yilda Bug Films studiyasi "Zombi 100: Oʻlim oldi ro'yxati" animesini ishlaydi. Anime komediya, sarguzasht va  syo'nen janrlarida yaratiladi. Shu yilning avgust oyida Netflix anime litsenziyasini sotib oladi va o'zining ilovasida namoyish etib boradi.

Mazmuni
-------

O'qishni bitirgan 24 yoshli Akira Tendo vanihoyat o'ziga ish topadi. Lekin ish uning orzusidek bo'lib chiqmaydi. Doimiy charchoq, stress va boshligʻining kurakda turmaydigan haqoratlari uning joniga tegadi. Akira shu zaylda uch yil bitta ofisda mehnat qiladi. Bir kuni to'satdan va noma'lum yerdan zombi apokalips boshlanadi va odamlar zombiga aylanib boradi. Bu g'alati bo'lsada Akira bundan juda quvonadi, chunki o'sha joniga tekkan ishiga qaytishni endi keragi yo'q bo'ladi. To'zg'ib ketgan uyini tartibga keltirgan Akira hayolini bir joyga qo'yadi va zombiga aylanib o'lishidan oldin 100 ta bajarishi kerak bo'lgan ishlari va orzularining ro'yhatini tuzadi. Orzularini ro'yobga chiqarish yo'lida do'sti Kencho Rkuyuzaki hamroh bo'ladi va Shizuka Mikazuki ismli qiz bilan do'stlashadi. Shu tariqa orzumand Akira Tendoning sarguzashtlari boshlanadi.
Animedagi yosh chegarasi 15+ yosh etib belgilangan boʻlib, unda qoʻrquvini va vahshiylikni kamaytirish uchun zombiga aylangan odamlar turli ranglar bilan chaplangan etib tasvirlanadi.

Manba
-----

* 
* 
*
***Brat 2*** (ruscha: *Брат 2*) — 2000-yilda suratga olingan kriminal drama janridagi rus badiiy filmi. Film rejisseri Aleksey Balabanov, bosh rolni kichik Sergey Bodrov ijro etgan. *Brat* filmining davomi.

2022-yil 5-martda *Brat 2* filmi Rossiyada qayta prokatga chiqishi maʼlum boʻldi Film 2022-yil 24-martda qayta chiqarildi

Mazmuni
-------

Moskva, 1999-yil. Danila Bagrov va uning jangovar doʻstlari Chechen urushi qahramonlariga bagʻishlangan Ivan Demidovning „Odamlar dunyosida" telekoʻrsatuvini suratga olishda ishtirok etish uchun taklif qilishdi. Ostankino telemarkazining koridorlarida Danila Irina Saltikova bilan uchrashadi, lekin uni mashhur odam sifatida tanimaydi, chunki u umuman pop musiqasini tinglamaydi. Koʻrsatuvdan soʻng Danila doʻstlari bilan hammomda dam oladi, u yerda ulardan biri — Nikolaevskiy bankida qoʻriqchi boʻlib ishlaydigan Konstantin Gromov xokkeychisi boʻlgan egizak akasi Dmitriy Gromov duch kelgan muammo haqida xabar beradi: AQSHlik tadbirkor Richard Mennis sportchini mafiyadan himoya qilishi kerak, lekin tadbirkor taʼmagirlik qilib sportchining koʻp miqdorda pulini oʻzlashtirib oladi. Mennisning Rossiyada moliyaviy qiziqishlari mavjud, shuning uchun u Nikolayev banki rahbari Valentin Belkin bilan uchrashgani kelgan. Konstantin Belkindan Mennis bilan akasi haqida gaplashib koʻrishni iltimos qiladi. Belkin chindan ham sportchi haqida Mennis bilan gaplashmoqchi boʻladi, lekin u suhbatni boshqa tarafga buradi. Shunda Belkin yordamchilaridan Konstantin bilan gaplashib qoʻyish kerakligini, u Mennis bilan muzokaralarga halaqit berayotganini aytadi. Lekin ular buni noʻtoʻgʻri tushunib uni oʻldirib qoʻyishadi. Danila oʻz hayotini saqlab qolgan quroldoshining soʻnggi iltimosini bajarib, egizak akasiga yordam berishga qaror qiladi. Buning uchun u Qoʻshma Shtatlarga borib, tadbirkordan doʻstining akasi ishlab topgan pullarni unga olib beradi.

Manbalar
--------

1. ↑  *Александр Аммосов* „В России выпустят в повторный прокат «Брата», «Жмурки» и другие фильмы Алексея Балабанова" (ru). *Игромания* (0202-yil 5-mart). 2022-yil 5-martda asl nusxadan arxivlangan.
2. ↑  *Вероника Гамзюкова* „Фильмы «Брат» и «Брат-2» начнут повторно показывать в кино с 24 марта" (ru). *Игромания* (2022-yil 22-mart).

|  |  |
| --- | --- |
| Film tasmasi | *Filmga oid ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
 |
**Tohirjon Rahimjonovich Moʻminov** (tojikcha: *Тоҳирҷон Раҳматҷонович Муъминов*; 1970-yil 6-avgust, Dushanbe, Tojikiston SSR, SSSR) — sovet va tojik futbolchisi, murabbiy. Oʻyindagi vazifasi — yarim himoyachi. Maʼlumoti — oliy, 1991-yilda Kalinin nomidagi TIFK ni (Tojikiston davlat jismoniy tarbiya instituti) tamomlagan.

Biografiyasi
------------

Tohirjon Moʻminov 10 yoshdan boshlab futbol bilan shugʻullana boshlagan. U dastlab „Pomir" futbol klubining zaxira jamoasida oʻynay boshlaydi, aosiy jamoa tarkibida faqatgina bir marotaba SSSR kubogi uchun maydonga tushgan. 1990-yilda ikkinchi liga bahslarida „Pomir" klubidan ketib, Qoʻrgʻontepaning „Vaxsh" jamoasida oʻynay boshlaydi.

1990-yillarning birinchi yarmida Tojikiston chempionatida futbolchi yana „Pomir" jamoasi safida o‘ynay boshlaydi.

Moʻminov terma jamoaning oʻyinlarida kamdan-kam ishtirok etgan boʻlsa-da, ammo bu uning tarkibdagi eng yaxshi hujumchilardan biriga aylanishiga toʻsqinlik qilmagan. Oʻyinlardagi ishtiroki va umumiy urilgan gollar soni boʻyicha Moʻminov terma jamoada rekordchi futbolchi hisoblangan.

1996-yilda „Pomir" klubining yana qayta tarqalib ketishidan so‘ng, Moʻminov O‘zbekistonga keladi va Andijonning „Andijon" klubida toʻp sura boshlaydi.

Moʻminov futbolchilik faoliyatini „Regar-TadAZ" klubida (Dushanbe) yakunlaydi.

Sportchilik faoliyati davomida Moʻminov Tojikiston va O‘zbekiston chempionatlarida professional darajada oʻyin olib borgan va umumiy hisobda 90 ga yaqin golga mualliflik qilgan.

Hisorning „Farrux" jamoasida oʻyinchi murabbiy boʻlgan.

2007-yilga kelib „Energetik" (Dushanbe), 2008-yilning oktyabr oyida „Vaxsh" klubida bosh murabbiy boʻlib faoliyat yuritgan.

Keyinchalik Vahdatning „Xayr" jamoasi bosh murabbiyi boʻlib ishlagan.

Futbolchi sifatida erishgan yutuqlari
-------------------------------------

* 1993-yilda — Tojikiston chempionati kumush medali sovrindori;
* 1994-yilda — Tojikiston chempionati kumush medali sovrindori;
* 1995-yilda — Tojikiston chempioni;
* 2005-yilda — AF kubogi sohibi.

Murabbiy sifatida erishgan yutuqlari
------------------------------------

* 2014-yilda — Vahdatning „Xayr" klubi tarkibida 2-oʻrin;
* 2015-yilda — Ko‘lobning „Ravshan" klubi tarkibida 3-o‘rin;
* 2017-yilda — Dushanbening „SSKA-Pomir" klubi tarkibida 3-oʻrin.

Oilasi
------

Tohrjon Moʻminov hozirgi kunda uylangan, 4 nafar farzandi bor.

Manbalar
--------

1. ↑  „Тохир Муминов назначен и. о. главного тренера команды «Вахш»". 15-avgust 2016-yilda asl nusxadan arxivlandi. Qaraldi: 4-sentyabr 2010-yil.
2. ↑  „Дебютант высшей лиги вахдатский «Хайр» объявил о назначении старшим тренером клуба Тохира Муминова". 15-avgust 2016-yilda asl nusxadan arxivlandi. Qaraldi: 4-sentyabr 2010-yil.

Havolalar
---------

* Toxir MUMINOV: „XOChU PYeRYeDAT VSYo LUChShYeYe IGROKAM"[*sayt ishlamaydi*] (nedostupnaya ssilka)
**Al-Raha** – Birlashgan Arab Amirliklarining Abu-Dabi shahrida joylashgan tijorat, turar-joy va dam olish hududi bo'lib, Umm al-Nar va Abu-Dabi xalqaro aeroporti oʻrtasida joylashgan. al-Raha hududi ikkita asosiy al-Raha Plyaji va al-Raha bog'larini o'z ichiga oladi. Al-Raha bog o'n bitta kichik uchastkadan iborat. Ular: al-Zeyna, Xor al-Raha, al-Bandar, al-Seef, al-Dana, al-Rumayla, al-Zahiya, al-Lissayli, al-Shalila, al-Razin va al-Surayya. 5,2 million kvadrat metr maydonni egallagan al-Raha plyaji 120 000 aholini sig'dira oladi.

Plyaj
-----

Al-Raha plyaji Abu-Dabi xalqaro aeroporti, Xalifa shahri va Yas oroli bilan qoʻshni Dubayga olib boruvchi avtomagistral hudud boʻylab joylashgan bo'lib, 5,2 million kvadrat metr maydonga ega. Plyaj hududi 3000 dan ortiq obyektlarda 120 000 nafar aholini sig'dirishga mo'ljallangan.

1. ↑  Aldar Developments
2. ↑  „The Raha beach waterfront development in Abu Dhabi" (PDF), *World Congress of Middle Eastern Studies (WOCMES)*, July 2010
3. ↑  Hill, Jessica. „Neighbourhood guide: Al Raha Beach, Abu Dhabi". The National (11-may 2016-yil).
**Jahongir Shavkatovich Aliyev** (tojikcha: *Ҷаҳонгир Шавкатович Алиев* ; 1996-yil 14-iyul ; Xoʻjand, Tojikiston) — tojikistonlik futbolchi, yarim himoyachi ampulasida oʻynaydi. 2018-yilning iyun oyidan Tojikistonning "Xoʻjand "klubi futbolchisi sifatida roʻyhatdan oʻtgan. 2015-yildan beri u Tojikiston terma jamoasi safida muntazam maydonga tushib kelmoqda.

Faoliyati
---------

Jahongir 11 yoshida futbol oʻynay boshlagan. Maktab chempionatida toʻp tepib yurgan vaqtida Tojikiston Ikkinchi ligasi vakili — „Qayroqqum"dan kelgan mahalliy futbol klubi murabbiyi unga eʼtibor qaratgan. Shu tariqa u Qayroqqum jamoasi tarkibida Ikkinchi ligada oʻynay boshlagan. „Qayroqqum"ning „Parvoz" klubi bilan oʻyinida unga raqib jamoa murabbiylari qiziqish bildirishgan va Jahongir Aliyev bu jamoaga oʻtish borasida taklif olgan. 2012-yildan boshlab „Parvoz" jamoasi bilan Tojikiston chempionatida oʻynay boshlagan. 2013-yilda u "Xoʻjand" jamoasi tarkibiga jalb qilingan, 2015-yilda Parvoz safiga qaytgan va butun mavsum davomida Tojikiston shimoliy poytaxti klubi aʼzosi boʻlgan.

2016-yil yanvar oyida Dushanbe jamoasi xisoblanadigan „Istiqlol" safiga koʻchib oʻtgan. U 2017-yil oxirigacha „Istiqlol"da oʻynagan. 2018-yilning yanvar oyida Jahongir Oʻzbekistonning "Nasaf" klubi bilan shartnoma imzolagan. 2018-yil iyun oyida Xoʻjand jamoasi tarkibiga qaytgan.

2014-yilda yoshlar terma jamoasiga chaqiruv olgan. 2016-yildan Tojikiston yoshlar terma jamoasini sardor sifatida maydonga olib tusha boshlagan. 2015-yilning 13-oktabr kuni u Iordaniyaga qarshi oʻyinda Tojikiston terma jamoasi safida debyut qilgan. Shu paytgacha u oʻz mamlakati terma jamoasi safida 13 ta oʻyin oʻtkazgan.

Yutuqlari
---------

"Xoʻjand" tarkibida:

* Tojikiston vitse-chempioni: 2015-yil

„Istiqlol" tarkibida:

* Tojkiston chempioni: 2016, 2017
* Tojikiston kubogi sohibi: 2016
* Tojikiston Super kubogi sohibi: 2016
* Tojikiston kubogi final ishtirokchisi: 2017
* tojikiston Super kubok finalchisi: 2017
* OFK kubogi finalchisi: 2017

Manbalar
--------

1. ↑  Jahongir Aliyev WorldFootball.net saytida
2. ↑  „https://int.soccerway.com/players/jahongir-aliev/418487/".
3. ↑  „http://fc-istiklol.tj/index.php?view=1&news=3056".

Havolalar
---------

* Soccerway (angl.)
* Transfermarkt
**Aleksey Negmatov** (tojikcha: *Алексей Негматов*; 1986-yil 4-yanvar, Tojikiston) — tojik futbolchisi, markaziy va qanot himoyachisi. Futbol boʻyicha Tojikiston terma jamoasi aʼzosi, Tojikiston Respublikasi sport ustasi.

Biografiyasi
------------

Aleksey Negmatov 1986-yilning 4-yanvarida Tojikiston Respublikasida tavallud topgan.

Negmatov bolaligidan futbol bilan muntazam shugʻullana boshlagan. 200-yildan boshlab Tojikiston milliy terma jamoasi safida toʻp suradi.

### Karyerasi

Aleksey Negmatov 2006-yildan 2010-yilga qadar, asosan, Tojikistonning „Vaxsh", Qoʻrgʻontepaning „Tojiktelekom" hamda Oʻzbekistonning „Andijon" klublarida faoliyat olib borgan.

Negmatov 2011—2012-yillarda „Regar-TadAZ" terma jamoasi safini himoya qilgan, biroq 2013-yilning mart oyiga kelib, ushbu jamoani tark etadi va Koʻlobning „Ravshan" klubi nomidan oʻyinlarda maydonga tusha boshlaydi. Ushbu klub tarkibida Negmatov 2013-yilda Tojikiston chempionligini qoʻlga kiritadi.

2014-yilgi mavsum boshlanishidan oldin Negmatov Tojikiston Oliy ligasida endigina oʻyinlarini boshlayotgan „Daleron-O‘roteppa" jamoasi safiga qo‘shiladi va ushbu klub safida ham bir qancha yutuqlarga erishishga muvaffaq boʻladi.

### Yutuqlari

Aleksey Negmatov futboldagi faoliyati davomida Tojikistonning ikki karra chempionligini qoʻlga kiritgan, shuningdek, uch karra Tojikiston kubogi sohibiga aylangan.

2004-yilda Tojikiston milliy terma jamoasi safida Negmatov oʻzining debyut oʻyinlarini olib borgan, oradan ikki yil oʻtgach, 2006-yilgi OFK Chaqiruv kubogi gʻolibiga aylangan. Shuningdek, terma jamoa safida Negmatov xalqaro musobaqalarda ham maydonga tushirilgan boʻlib, oʻzining milliy terma jamoadagi ilk oʻyinini 2012-yilda Filippinga qarshi kechgan bahsda oʻtkazgan.

Manbalar
--------

1. ↑  „Далер Тухтасунов, Алексей Негматов и Джамшед Исмоилов ушли из «Регар-ТадАЗа»". 27-sentyabr 2013-yilda asl nusxadan arxivlandi. Qaraldi: 22-sentyabr 2013-yil.
2. ↑  „«Регар-ТадАЗ», «Вахш» и «Парвоз» подали заявки на участие в чемпионате Таджикистана". 14-iyul 2014-yilda asl nusxadan arxivlandi. Qaraldi: 7-iyul 2014-yil.

Havolalar
---------

* Profil na sayte „Regar-TadAZa"
Italo Selvelli
**Italo Selvelli** (1863-yil 10-noyabr – 1918-yil 11-may) italiyalik bastakor, pianinochi va orkestr direktori boʻlib faoliyat yuritgan. Usmonlilar imperiyasining soʻnggi oʻn yilliklarida Konstantinopolda (Istanbul) yashab ijod qilgan.

Hayoti
------

**Italo Jovanni Selvelli** 1863-yilda Konstantinopolda tug'ilgan. Uning ota-onasi Mishel Selvelli bo'lib 1925-yil Konstantinopolda tug'ulgan. Italo Selvelli 1876-1881-yillarda Palermodagi Qirollik musiqa kollejida tahsil olgan.

1887-yildan Konstantinopolning Nouveau teatri va Konkordiya teatrida operalar, operettalar va baletlarga rejissyorlik faoliyatini olib borgan. U butun umri davomida Usmonli aristokratiyasining turli vakillariga musiqadan dars bergan.

1889-yil 16-iyunda u Anna Mariya Pussich (1866-1954) bilan oila quradi. Ularning ikki o'g'il va ikki qizlari bo'ladi.

1891-yilda Italo Selvelli Zeki Posho tomonidan asos Tophane orkestriga va musiqa maktabiga direktor etib tayinlandi.

1909-yilda Sulton Reshad Mehmed V nomi bilan imperator taxtiga oʻtirdi hamda Sultonning yangi madhiyasini bastalash uchun tanlov e'lon qiladi. Tanlangan asar Italo Selvellining polifonik kompozitsiyasi bo'lib shu vaqtdan beri "Reshadiye marshi" nomi bilan mashhuh hisoblanadi. 

Italo Selvelli 1918-yil 11-mayda kuydirgi infektsiyasidan vafot etdi. Italo Selvelli Istanbul Usmonbey nasroniy qabristoniga dafn etilgan.

Manbalar
--------

* Aksoy Bulent, *Usmonlilarda musiqa yevropalik sayohatchilar nigohi bilan*, Pan nashriyoti, Istanbul 2003
* Gazimihal Mahmud Ragip, *Musiqa lug'ati*, Milliy ta'lim bosmaxonasi, Istanbul 1961
* Feldman Valter, *Usmonli saroy musiqasi*, Verlag für Wissenschaft und Bildung, Berlin, 1996 yil
* Ozalp Mehmet Nazmi, *Turk musiqasi tarixi I-II*, Milliy taʼlim vazirligi nashrlari, Istanbul 2000
* Uchan Ali, *Turk musiqa madaniyati*, Evrensel musiqa uyi, Anqara 2005
* "Usmonli Marslari-Usmonli harbiy musiqasi 78 RPM yozuvlarida" CD kitobcha, Kalan 1999 yil
* Aydin Karlibel ijrosidagi "Fortepiano uchun Turk tarixi albomi" CD risolasi, Kalan 2002
* 19 Şubat 2012 tarihinde </link> Usmonli imperiyasi musiqa madaniyatida Levant musiqachilari

Boshqa manbalar
---------------

* Istanbul Usmonbey qabristoni arxivi

* 
*
**Al-Souk al-Kabir** (arabcha: ; shuningdek, **Souk al-Kabir** yoki **Meena bozori** deb ham ataladi) - Birlashgan Arab Amirliklarining (BAA) Dubay shahrida joylashgan turar-joy hududi. Al-Souk al-Kabir Bur Dubay hududida joylashgan bo'lib, bu yerda, asosan, Janubiy Osiyo aholisi istiqomat qiladi. Al-Souk al-Kabir bir qancha restoranlar va do'konlarga ega bo'lgan shaharning eng qadimgi turar-joy hududlaridan biri hisoblanadi. Mahalliy Pokiston va Hindiston hamjamiyatlari tomonidan *Meena bozori* deb atalgan hudud Dubayning tarixiy al-Bastakiya tumanini ham qamrab oladi.

Diqqatga sazovor joylari
------------------------

Al-Souk al-Kabirning muhim diqqatga sazovor joylariga al-Bastakiya tumani, al-Fahidi qal'asi, Dubay muzeyi, Baroda banki va Dubayning hind ibodatxonasi kiradi.

Tarixi
------

Bur Dubay (arabcha: ) Dubayning eng qadimgi tarixiy mahallasi hisoblanadi. Al-Souq al-Khabir (Meena bozori) hududning shimolida, Dubay Creek yaqinida joylashgan. Bani Yas qabilasi XIX asrda aynan shu hududda qoʻnim topgan. Bu hudud Dubayning marvarid va baliqchilik sanoatida ham muhim rol o'ynagan.

Zamonaviy davr
--------------

Al-Souk al-Kabir, asosan, Janubiy Osiyo moda olamidagi muhim liboslar va aksessuarlarni sotuvchi ko'plab to'qimachilik do'konlari va bozorlari bilan mashhur. Shuningdek, hududda tikuvchilik, tilla doʻkonlari, elektronika va boshqa kichik korxonalar, turli xil oziq-ovqat do'konlari, restoran va kafelar ham faoliyat yuritadi.

Manbalar
--------

1. ↑  Terterov, Marat*. Doing Business with the United Arab Emirates* (en). GMB Publishing Ltd, 2006. ISBN 978-1-905050-72-7.
2. ↑  *B.* „Guide to shopping in 'Little India' Meena Bazaar Dubai" (en-gb). *dannibindubai.com* (6-yanvar 2022-yil). Qaraldi: 9-iyun 2022-yil.
***Shodu xurramlik*** 2019-yilda ekranlarga chiqarilgan filmdir. Film hindistonlik rejissor Aniket Chikachayning Oʻzbekistondagi sarguzashtlari toʻgʻrisida hikoya qiladi. Film Oʻzbekiston Madaniyat va turizm vazirligi huzuridagi Kinematografiya agentligi va Hindistonning „Dev entertaiment ventures" kompaniyasi bilan hamkorlikda suratga olingan.

Film haqida
-----------

Maʼlumotlarga qaraganda bu film bengal tilida suratga olingan. Film ssenariysini oʻzbek tiliga Shoira Gʻiyosova tayyorlagan. Aniket Chattopadhay esa gʻoyani sahnalashtirgan. Bosh rollarni Dev Adxikari Dipak Guru, Karaj Mukerji, Puja Banerji, Koushani Mukerji, oʻzbekistonlik aktyorlardan Obid Asomov, Muqaddas Xoliqova va Dilnoza Kubayeva kabi aktyor va aktrisalar ijro etgan. Bu komediya janridagi film Oʻzbekistonda xizmat koʻrsatgan artist, taniqli soʻz ustasi Obid Asomovning soʻnggi roli boʻldi. Film Primerasi 2019-yil 1-aprelda boʻlib oʻtgan.

Mazmuni
-------

Film aasosiy gʻoyasi koʻra Hindistonning toʻrtta ishsiz boʻlgan insonlar haqida hikoya qiladi, u shaxslar xotinlaridan doimiy ravishda taʼqib qilinishidan charchaydi, ular Oʻzbekistonda omadni sinab koʻrishga qaror qildi. Turli muammolar tufayli ular orasida turli tushunmovchiliklarga duch kelishadi, bu muammolarni oʻzbek ona mehmondoʻstlik oqibatida bir biri orasidagi muammolar hal qilinadi.

Ijodiy guruh
------------

* Postanovkachi rejissyor:Anniket Chatupadxay
* Ssenariy muallifi: Shoira Gʻiyosova

**Rollarda**

* Dev Adxikari Dipak Guru
* Karaj Mukerji
* Puja Banerji
* Koushani Mukerji
* Obid Asomov
* Muqaddas Xoliqova
* Dilnoza Kubayeva

Manbalar
--------

1. ↑  „Обид Асомов сўнгги ролини ижро этган «Шоду хуррамлик» фильмининг тақдимоти бўлиб ўтди"..  Daryo.uz. Qaraldi: 2023-yil 6-mart.
2. ↑  „Обид Асомов сўнгги ролини ижро этган «Шоду хуррамлик» фильмининг тақдимоти бўлиб ўтди"..  Daryo.uz. Qaraldi: 2023-yil 6-mart.
3. ↑  „Ўзбекистонда суратга олинган ҳинд фильмининг тақдимот маросими бўлиб ўтди"..  Darakchi.uz. Qaraldi: 2023-yil 6-mart.

Havolalar
---------

* Rasmiy veb sayt (Wayback Machine saytida 2023-02-20 sanasida arxivlangan)
**Momoxol Elmurodova** (1949-yil Qashqadaryo viloyati, Shahrisabz tumani, Qumqishloq qishlogʻi) — oʻzbek adabiyotining isteʼdodli shoirasi. Oʻzbekiston Yozuvchilar Uyushmasi aʼzosi.

Tarjimai holi
-------------

Momoxol Elmurodova 1949-yil Qashqadaryo viloyati, Shahrisabz tumani, Qumqishloq qishlogʻida dunyoga kelgan. Shoira taqdir taqozosi bilan qamashilik yigitga turmushga chiqib, shaharda 63-oʻrta maktabda oʻzbek tili va adabiyotidan dars bergan. Momoxol Elmurodova 1966—1970-yillarda Namangan Davlat universitetida tahsil olgan. Talabalik davridan sheʼrlar yozgan, dastlabki sheʼrlaridan namunalar 1967-yilda „Namangan haqiqati" gazetasida eʼlon qilingan. Shundan soʻng uning sheʼrlari respublika gazeta va jurnallarida nashr etilgan.

Ijodi
-----

Momoxol Elmurodova oʻzining „Qaldirgʻoch", „Ayol muhabbati", „Yurakka sanchilgan ignalar", „Orzularning olis yoʻli", „Onamga maktublar", „Otlandim qalbingiz ziyoratiga", „Eng goʻzal imkon" deb nomlangan bir qator sheʼriy toʻplamlari nashr etildi. Bundan tashqari uni elimiz taniqli, oʻziga xos ovozi va uslubiga ega boʻlgan shoira sifatida eʼtirof etadi. Shoiraning „Men ayolman" nomli sheʼrida oʻzbek ayollarining nozik tuygʻularini mohirlik bilan tasvirlagan.

### „Kuz xayollari" sheʼriy toʻplami haqida

Momoxol Elmurodovaning 2015-yilda „Kuz xayollari" nomli sheʼriy toʻplami nashr etildi. Shoiraning ijodi bu sheʼriy toʻplami bilan yanada yuqori choʻqqiga koʻtarildi. Bu sheʼrida eng avvalo Vatanni ulugʻlaydi:

Vatan ordir, vatan gʻurur, varan qalbning tugʻyoni,

Ilk manzil shul, rizq-roʻz ham shul hamda soʻngi oshyondir.

Tuprogʻini koʻzlarimga surmaday sursam arzir,

Men sevgan yurt, sigʻingan yurt, aziz Oʻzbekistondir.

Mukofotlari
-----------

* „Shuhrat" medali
* „Oʻzbekiston xalq taʼlimi aʼlochisi" unvoni
* „Oʻzbekistonda xizmat koʻrsatgan xalq taʼlimi xodimi" unvonlari bilan mukofotlangan.

Manbalar
--------

1. ↑
2. ↑  "Momoxol Elmurodova. She’rlar & O’rolboy Qobil. Mehrigiyohli shoira|Xurshid Davron kutubxonasi"
***Wild Waves*** Mickey Mouse haqidagi oʻn uchinchi qisqa metrajli animatsion filmdir. Premyerasi 1929-yil 15-avgustda AQShda boʻlib oʻtgan.

Mazmuni
-------

Sohildagi qutqaruvchi Mickey tyulenlar bilan qoʻshiq kuylaydi. Bu vaqtda suzishga kelgan Minnieni toʻlqinlar olib ketadi. Minnie yordamga chaqiradi va choʻkib keta boshlaydi. Mickey katta kuch sarflab, uni qutqarishga muvaffaq boʻladi, lekin u qoʻrquvdan qutulolmay yigʻlay boshlaydi. Mikcey uni tinchlantirishga urinib, plyaj aholisi bilan birgalikda „Rocked in the Cradle of the Deep" dengiz balladasini kuylaydi. Minnie tinchlanadi va qutqargani uchun minnatdorchilik sifatida Mickeyni oʻpadi.

Ovoz berganlar
--------------

* Marjorie Ralston — Minnie Mouse
* Carl Stalling — Mickey Mouse

Mukofotlar
----------

Mickey Mouse Hollywood shon-shuhrat xiyobonida yulduz olgan.

Manbalar
--------

1. ↑  Kaufman, J.B.; Gerstein, David*. Walt Disney's Mickey Mouse: The Ultimate History*. Cologne: Taschen, 2018 — 46 bet. ISBN 978-3-8365-5284-4.

Havolalar
---------

* *Wild Waves* IMDbda
* *Wild Waves* YouTubeda
**Al-Varqaʼ** (arabcha: ), baʼzi manbalarda **al-Varqaʼa** yoki **al-Varqaa** — Birlashgan Arab Amirliklarining (BAA) Dubay shahrida joylashgan kommuna. Dubay Crrekning janubi-sharqiy qismida joylashgan al-Varqa shimolda Mirdif, g'arbda Nad al-Hammar-Avir va janubda Varsan hududlari bilan chegaradosh.

 Al-Varqadagi Asvaaq 2 savdo markazi 
 BAAdagi eng katta hayvonot bogʻi, al-Varqa 5 da joylashgan
 Al-Varqa masjidi
Al-Varqadagi ba'zi diqqatga sazovor joylar orasida Dubay munitsipalitetining chiqindilarni tozalash markazi, Asvaaq savdo markazi va al-Varqa masjidlari mavjud.

Maktablari
----------

* Sharja Amerika xalqaro maktabi (Dubay kampusi)
* Bizning qizlar uchun ingliz o'rta maktabimiz (Al-Varqa)
* Bizning o'g'il bolalar uchun o'rta maktabimiz (Al-Varqa)
* Primus maktabi (Al-Varqa 1)
* Xalqaro sanʼat va fan maktabi (Al-Varqa 1) 2021-yil 4-iyulda yopilgan
* Yong'in maktabi
* Xalqaro akademik maktab (Al-Varqa 1)

 Bizning al-Varqa oʻrta maktabimiz 
International school of Arts and Science Xalqaro sanʼat va fan maktabi

Parklari
--------

Al-Varqa yaqinida 3 ta bog' mavjud. Jumladan, Mushrif bog'i asli Mushrifda joylashgan bo'lsa-da, al-Varqa bilan chegaradosh. 22 million dirham evaziga yaqinda ochilgan yana bir bog' al-Varqa 3 da 27,1 gektar maydonda qurilgan bo'lib, u yerda dam olish, sport va xizmat ko'rsatish obyektlari, masalan, 3,5 kilometrli yugurish yo'lakchasi, 3,55 kilometrli velosiped yo'lagi, 3,5 kilometrli qumli yo'lak, tabiiy o't bilan qoplangan ikkita futbol maydoni, basketbol va tennis kortlari mavjud. Faqatgina al-Varqa hududida joylashgan 2 park mavjud bo'lib, bog'ning umumiy maydoni 1,7 gektar. Istirohat bog'i bolalar o'yinlari uchun maydonchalar, kattalar uchun to'p bilan o'ynaladigan o'yinlar uchun qumloq maydonlar, sintetik yugurish yo'lakchasi va boshqa binolarga xizmat ko'rsatish uchun mo'ljallangan.

Dubay Safari Parki al-Varqa 5 da, Avir yo'lidagi 400 gektar maydonda qurilgan bo'lib, safari parki, kapalak parki, golf maydonlari, ko'ngilochar va dam olish maskanlarini o'z ichiga oladi.

Manbalar
--------

1. ↑  Time for the UAE to clean up its act. *Gulf News*. March 19, 2005
2. ↑
3. ↑  *FAQs.* „Public Parks in Dubai". *www.dubaifaqs.com*. Qaraldi: 18-aprel 2017-yil.
4. ↑  Staff Report. „First of six new Dubai parks opens". *GulfNews* (12-mart 2017-yil). Qaraldi: 18-aprel 2017-yil.
5. ↑  „Ten of the best parks in the UAE | The National" (en-US). Qaraldi: 18-aprel 2017-yil.
6. ↑  Wam. „Dubai's Al Warqa 2 residential park complete" (en-GB). *Emirates 24|7* (25-noyabr 2012-yil). Qaraldi: 18-aprel 2017-yil.
7. ↑  Staff Report. „Municipality completes Al Warqa 2 residential park". *GulfNews* (26-noyabr 2012-yil). Qaraldi: 18-aprel 2017-yil.
8. ↑  „10 New Dubai attractions set for completion in 2016 – Dubai Chronicle". Qaraldi: 18-aprel 2017-yil.
9. ↑  „Dubai Safari Park – Al Warqa". *Dubai Travelator* (12-dekabr 2017-yil). Qaraldi: 29-yanvar 2018-yil.
10. ↑  Saseendran, Sajila. „Tourism". *Gulf News* (29-yanvar 2018-yil). Qaraldi: 29-yanvar 2018-yil.